ΑΠΟΦΑΣΗ αριθ. 2/97 ΤΗΣ ΜΕΙΚΤΗΣ ΕΠΙΤΡΟΠΗΣ ΕΚ-ΕΖΕΣ «ΚΟΙΝΗ ΔΙΑΜΕΤΑΚΟΜΙΣΗ»

της 23ης Ιουλίου 1997 για την τροποποίηση των προσαρτημάτων Ι και ΙΙ της σύμβασης της 20ής Μαΐου 1987 περί καθεστώτος κοινής διαμετακόμισης (97/584/ΕΚ)

Η ΜΕΙΚΤΗ ΕΠΙΤΡΟΠΗ:

Έχοντας υπόψη:

τη σύμβαση της 20ής Μαΐου 1987 σχετικά με το καθεστώς κοινής διαμετακόμισης (1), και ιδίως το άρθρο 15 παράγραφος 3 στοιχείο α),

Εκτιμώντας:

ότι, λόγω του προβλήματος που αποτελούν οι διαρκείς απόπειρες διάπραξης απάτης στο πλαίσιο του καθεστώτος κοινής διαμετακόμισης, κρίνεται σκόπιμο να θεσπιστούν διατάξεις με τις οποίες θα επιτρέπεται ο καθορισμός δεσμευτικών δρομολογίων όταν πρόκειται για την κυκλοφορία ευαίσθητων εμπορευμάτων 7 ότι είναι απαραίτητο να ενισχυθεί το σύστημα προσφυγής στη συνολική εγγύηση 7 ότι κρίνεται αναγκαίο, για να καλυφθεί ένα μεγαλύτερο μέρος των διακυβευομένων δασμών και επιβαρύνσεων σε περίπτωση συσσώρευσης δράσεων απάτης, να αυξηθεί το ποσό της συνολικής εγγύησης, προβλέποντας συγχρόνως τη δυνατότητα χορήγησης παρεκκλίσεων στις επιχειρήσεις που πληρούν ορισμένα κριτήρια 7 ότι, ωστόσο, τα κριτήρια αυτά πρέπει να προσαρμοσθούν κατά τη διάρκεια μεταβατικής περιόδου όσον αφορά τις επιχειρήσεις που συστήθηκαν στα νέα συμβαλλόμενα μέρη 7 ότι, για λόγους σαφήνειας, πρέπει να αναδιαταχθούν τα άρθρα 34α και 34β του προσαρτήματος ΙΙ 7 ότι είναι σκόπιμο να θεσπισθεί άρθρο 34γ στο οποίο θα περιγράφονται οι λεπτομέρειες εφαρμογής του ανωτέρω άρθρου 34β 7 ότι είναι απαραίτητη η ευθυγράμμιση των αντίστοιχων διατάξεων των άρθρων 41 και 45α του προσαρτήματος ΙΙ 7

ότι η προαναφερόμενη αύξηση της συνολικής εγγύησης επιτρέπει να μη διατηρηθεί σε ισχύ η απόφαση αριθ. 2/94 (2), η οποία τροποποιήθηκε από την απόφαση αριθ. 3/95 (3) που εξέδωσε η μεικτή επιτροπή κατ' εφαρμογή του άρθρου 34β παράγραφος 2 του προσαρτήματος ΙΙ, και με την οποία θεσπίστηκε ότι το καθεστώς διαμετακόμισης Τ1 παρουσιάζει μεγάλο κίνδυνο απάτης για ορισμένα εμπορεύματα,

ΑΠΟΦΑΣΙΖΕΙ:

Άρθρο 1

Το προσάρτημα Ι της σύμβασης τροποποιείται ως εξής:

1. Στο άρθρο 13 προστίθενται οι ακόλουθες παράγραφοι:

«1α. Όταν εφαρμόζονται οι διατάξεις του άρθρου 34β του προσαρτήματος ΙΙ ή όταν το θεωρούν απαραίτητο οι τελωνειακές αρχές, το τελωνείο αναχώρησης μπορεί να επιβάλει συγκεκριμένο δρομολόγιο για τα υπόψη εμπορεύματα. Αυτό το δρομολόγιο μπορεί να τροποποιηθεί μόνο κατόπιν αιτήσεως του κυρίως υποχρέου από τις τελωνειακές αρχές της χώρας, στην οποία ευρίσκονται τα εμπορεύματα κατά τη διάρκεια του καθορισμένου δρομολογίου. Οι τελωνειακές αρχές καταχωρούν τις σχετικές μνείες στο παραστατικό Τ1 και ενημερώνουν αμέσως τις αρχές του τελωνείου αναχώρησης.

1β. Ο μεταφορέας δύναται να αφίσταται του καθορισμένου δρομολογίου για λόγους ανωτέρας βίας. Τα εμπορεύματα και το παραστατικό Τ1 πρέπει να προσκομίζονται χωρίς καθυστέρηση στις πλησιέστερες τελωνειακές αρχές της χώρας στην οποία ευρίσκονται τα εμπορεύματα. Οι τελωνειακές αρχές ενημερώνουν χωρίς καθυστέρηση το τελωνείο αναχώρησης για την τροποποίηση του δρομολογίου και καταχωρούν τις σχετικές μνείες στο παραστατικό Τ1».

2. Τα άρθρα 26 και 27 αντικαθίστανται από το ακόλουθο κείμενο:

«Άρθρο 26

1. Η συνολική εγγύηση κατατίθεται σε τελωνείο εγγύησης.

2. Η προσφυγή στη συνολική εγγύηση επιτρέπεται μόνο στα πρόσωπα, τα οποία:

- είναι εγκατεστημένα στη χώρα στην οποία παρέχεται η εγγύηση,

- χρησιμοποίησαν τακτικά το καθεστώς κοινής διαμετακόμισης κατά το προηγούμενο εξάμηνο, υπό την ιδιότητα του κυρίως υποχρέου ή του αποστολέα, ή είναι γνωστό στις τελωνειακές αρχές ότι ευρίσκονται σε υγιή οικονομική κατάσταση, η οποία τους επιτρέπει να εκπληρώνουν τις υποχρεώσεις τους, και

- δεν έχουν διαπράξει σοβαρές ή επανειλημμένες παραβάσεις της τελωνειακής ή της φορολογικής νομοθεσίας.

3. Το τελωνείο εγγύησης καθορίζει το ποσό της εγγύησης, αποδέχεται τη σχετική δήλωση και παρέχει στον κυρίως υπόχρεο, εκ των προτέρων, την άδεια να πραγματοποιεί, εντός των ορίων της εγγύησης, οποιαδήποτε πράξη Τ1, οποιοδήποτε και εάν είναι το τελωνείο αναχώρησης.

4. Σε κάθε πρόσωπο, το οποίο έχει λάβει εκ των προτέρων άδεια, χορηγείται υπό τους όρους που έχουν καθορίσει οι αρμόδιες αρχές της ενδιαφερόμενης χώρας ένα ή περισσότερα πιστοποιητικά εγγύησης που συντάσσονται σε έντυπο σύμφωνα με το μοντέλο που παρατίθεται στο προσάρτημα ΙΙ.

5. Σε κάθε δήλωση Τ1 πρέπει να γίνεται μνεία του πιστοποιητικού εγγύησης.

Άρθρο 27

Το τελωνείο εγγύησης ανακαλεί την εκ των προτέρων άδεια προσφυγής σε συνολική εγγύηση, εφόσον δεν πληρούνται πλέον οι όροι υπό τους οποίους αυτή χορηγήθηκε.»

Άρθρο 2

Το προσάρτημα ΙΙ της σύμβασης τροποποιείταιι ως ακολούθως:

1. Τα άρθρα 34α και 34β, καθώς και οι τίτλοι αυτών αντικαθίστανται από το ακόλουθο κείμενο:

«Ποσό της συνολικής εγγύησης

Άρθρο 34α

Με την επιφύλαξη των διατάξεων του άρθρου 34β, το ύψος της συνολικής εγγύησης καθορίζεται σύμφωνα με τα ακόλουθα:

1. Το ποσό της συνολικής εγγύησης καθορίζεται στο 100 % των δασμών και των άλλων επιβαρύνσεων που καθίστανται απαιτητά, με ελάχιστο ύψος τα 7 000 Ecu, και σύμφωνα με τις λεπτομέρειες που προβλέπονται στην κατωτέρω παράγραφο 4 με εξαίρεση τις περιπτώσεις που αναφέρονται στην παράγραφο 2.

2. Η τελωνειακή αρχή έχει το δικαίωμα καθορισμού της συνολικής εγγύησης τουλάχιστον στο 30 % των δασμών και των άλλων επιβαρύνσεων που καθίστανται απαιτητά, με ελάχιστο ύψος τα 7 000 Ecu, και σύμφωνα με τις λεπτομέρειες που προβλέπονται στην παράγραφο 4, υπό την προϋπόθεση ότι:

- ο επιχειρηματίας πραγματοποποίησε τακτικά πράξεις κοινής διαμετακόμισης υπό το καθεστώς της συνολικής εγγύησης κατά τη διάρκεια της περιόδου των δύο ετών,

- δεν αθέτησε τις υποχρεώσεις του κατά τη διάρκεια αυτής της περιόδου,

- τα εμπορεύματα δεν περιλαμβάνονται στον κατάλογο του παραρτήματος VIII του προσαρτήματος ΙΙ.

3. Η εξαίρεση που αναφέρεται στην παράγραφο 2 δεν ισχύει εάν δεν πληρούνται οι προβλεπόμενοι όροι.

4. Το τελωνείο εγγύησης προβαίνει σε αξιολόγηση, για περίοδο μιας εβδομάδας, όσο αφορά:

- τις πραγματοποιηθείσες αποστολές,

- τους δασμούς και τις άλλες επιβαρύνσεις που καθίστανται απαιτητά, αφού ληφθεί υπόψη ο υψηλότερος συντελεστής που επιβάλλεται στη χώρα στην οποία υπάγεται το τελωνείο εγγύησης.

Η ανωτέρω αξιολόγηση πραγματοποιείται με βάση την εμπορική και λογιστική τεκμηρίωση του ενδιαφερομένου σχετικά με τα εμπορεύματα που μεταφέρθηκαν κατά το προηγούμενο έτος και με διαίρεση του συνολικού αποτελέσματος διά του 52.

Στην περίπτωση αιτούντων που επιθυμούν να χρησιμοποιήσουν τη συνολική εγγύηση, το τελωνείο εγγύησης, προβαίνει, σε συνεργασία με τον ενδιαφερόμενο και με βάση τα διαθέσιμα στοιχεία, σε εκτίμηση των ποσοτήτων, της αξίας και των επιβαρύνσεων που εφαρμόζονται στα εμπορεύματα τα οποία πρόκειται να μεταφερθούν κατά τη διάρκεια μιας δεδομένης περιόδου. Το τελωνείο εγγύησης καθορίζει, δι' αναγωγής, την προβλεπόμενη αξία και επιβάρυνση των εμπορευμάτων που πρόκειται να μεταφερθούν σε μια εβδομάδα.

5. Το τελωνείο εγγύησης προβαίνει σε ετήσια εξέταση του ποσού της συνολικής εγγύησης, σε σχέση, ιδίως, με πληροφορίες που λαμβάνει από τα τελωνεία αναχώρησης, και ενδεχομένως αναπροσαρμόζεται το εν λόγω ποσό.

Προσωρινή απαγόρευση της προσφυγής στη συνολική εγγύηση

Άρθρο 34β

Κατόπιν αιτήσεως ενός ή περισσοτέρων συμβαλλομένων μερών, η μεικτή επιτροπή δύναται να αποφασίσει την προσωρινή απαγόρευση της προσφυγής σε συνολική εγγύηση, όταν οι πράξεις Τ1 ή Τ2, λόγω της φύσης των εμπορευμάτων τα οποία αφορούν, ενέχουν αυξημένο κίνδυνο διάπραξης απάτης.

Η απόφαση της μεικτής επιτροπής περί προσωρινής απαγόρευσης της προσφυγής στη συνολική εγγύηση λαμβάνεται με γραπτή διαδικασία η οποία τερματίζεται το αργότερο τριάντα ημέρες μετά την ημερομηνία αποστολής του σχεδίου απόφασης, και εφόσον δεν διατυπωθούν εντός αυτής της προθεσμίας αντιρρήσεις από οποιοδήποτε συμβαλλόμενο μέρος με επιστολή που απευθύνεται στη γενική γραμματεία της Ευρωπαϊκής Επιτροπής.

Όλα τα συμβαλλόμενα μέρη εξασφαλίζουν τη δημοσίευση της απόφασης ώστε να ενημερωθούν οι επιχειρήσεις τους.

Η εξαίρεση των εμπορευμάτων από το σύστημα συνολικής εγγύησης περιορίζεται σε περίοδο δώδεκα μηνών, εκτός εάν η μεικτή επιτροπή αποφασίσει την παράτασή της.»

2. Παρεμβάλλεται το ακόλουθο άρθρο 34γ:

«Άρθρο 34γ

Προκειμένου για τις πράξεις διαμετακόμισης Τ1 και Τ2 που αφορούν εμπορεύματα, τα οποία υπόκεινται στις διατάξεις του άρθρου 34β, εφαρμόζονται τα ακόλουθα μέτρα:

- στα παραστατικά Τ1 και Τ2 αναγράφονται τουλάχιστον τέσσερα ψηφία του κωδικού του ΕΣ,

- όλα τα αντίτυπα που παραστατικού Τ1 και Τ2 φέρουν διαγωνίως και με κόκκινα γράμματα μία από τις ακόλουθες ενδείξεις (διαστάσεων τουλάχιστον 100 Χ 10 mm):

ES: Artνculo 34 ter del apιndice II

DA: Artikel 34b i tillζg II

DE: Artikel 34b der Anlage II

EL: Άρθρο 34β του προσαρτήματος ΙΙ

EN: Article 34B of Appendix II

FR: Article 34 ter de l'appendice II

IT : Articolo 34 ter dell'appendice II

NL: Artikel 34 ter van aanhangsel II

PT: Artigo 34Ί B do apκndice II

FI: Liitteen II 34 b artikla

SV: Artikel 34b i tillδgg II

CS: OClαnek 34b p Orνlohy II

HU: A II Fόggelιk 34b Cikke

IS: 34.gr.B ν II.vidbζti

NO: Artikkel 34B til Vedlegg II

PL: Art. 34B Za x Nacznika II

SK: OClαnok 34b prνlohy II,

- τα επιστρεφόμενα αντίτυπα των παραστατικών Τ1 και Τ2 που φέρουν αυτή την ένδειξη πρέπει να επιστραφούν στο τελωνείο αναχώρησης το αργότερο την επόμενη εργάσιμη ημέρα της ημερομηνίας κατά την οποία η αποστολή και το παραστατικό Τ1 και Τ2 προσκομίσθηκαν στο τελωνείο προορισμού.»

3. Στο άρθρο 41 παράγραφος 2, το δεύτερο εδάφιο αντικαθίσταται από το ακόλουθο κείμενο:

«Ειδικότερα, μια πράξη μεταφοράς θεωρείται ότι ενέχει αυξημένο κίνδυνο, όταν αφορά εμπορεύματα, ως προς τα οποία εφαρμόζονται οι διατάξεις του άρθρου 34β σε σχέση με τη χρησιμοποίηση της συνολικής εγγύησης.»

4. Το άρθρο 45α αντικαθίσταταιι από το ακόλουθο κείμενο:

«Άρθρο 45α

Το ποσό της μεμονωμένης εγγύησης που προορίζεται για την κάλυψη των πράξεων Τ1, σχετικά με εμπορεύματα τα οποία αποκλείονται από τη συνολική εγγύηση κατ' εφαρμογή των διατάξεων του άρθρου 34β και αναφέρονται στο παράρτημα VIII του παρόντος προσαρτήματος, υπολογίζεται βάσει του εν λόγω παραρτήματος.»

Άρθρο 3

Καταργείται η απόφαση αριθ. 2/94 της μεικτής επιτροπής ΕΚ-ΕΖΕΣ «Κοινή διαμετακόμιση».

Άρθρο 4

Έως τις 31 Δεκεμβρίου 1998, οι τελωνειακές αρχές της Δημοκρατίας της Πολωνίας, της Δημοκρατίας της Ουγγαρίας, της Τσεχικής Δημοκρατίας και της Σλοβακικής Δημοκρατίας έχουν το δικαίωμα παρέκκλισης από τις διατάξεις του άρθρου 34α παράγραφος 2 πρώτη περίπτωση του προσαρτήματος ΙΙ της σύμβασης και εξάρτησης της χορήγησης του ευεργετήματος της μειωμένης συνολικής εγγύησης, υπό τον όρο ότι ο επιχειρηματίας πραγματοποίησε τακτικά τις πράξεις κοινής διαμετακόμισης, υπό το καθεστώς της συνολικής εγγύησης κατά το προηγούμενο εξάμηνο, υπό την ιδιότητα του κυρίως υποχρέου ή του αποστολέα και επιπλέον, ότι είναι γνωστό στις τελωνειακές αρχές ότι ευρίσκεται σε υγιή οικονομική κατάσταση η οποία του επιτρέπει να εκπληρώνει τις υποχρεώσεις του.

Άρθρο 5

Η παρούσα απόφαση αχίζει να ισχύει την 1η Οκτωβρίου 1997.

Ρέυκιαβικ, 23 Ιουλίου 1997.

Για τη μεικτή επιτροπή

Ο Πρόεδρος

Sigurgeir A. JΣNSSON

(1) ΕΕ αριθ. L 226 της 13. 8. 1987, σ. 2.

(2) ΕΕ αριθ. L 371 της 31. 12. 1994, σ. 4.

(3) ΕΕ αριθ. L 117 της 14. 5. 1996, σ. 15.